BERBEC. Soluțiile nu apar numai din direcția din care aștepți tu veștile bune, deci fii deschis și la variantele alternative. Dacă ceva la început a mers bine și vezi că nu mai ajunge la rezultatele scontate, caută imediat o altă cale pe care să poți merge mai departe.
TAUR. Abia ai așteptat să pleci la drum, dar acum, când te pregătești, parcă ai avea emoții vizavi de scopul deplasării tale. Indiferent că ai de rezolvat o problemă importantă sau vei susține un examen, rezultatul va fi unul pozitiv, iar câștigul tău va fi sentimental.
GEMENI. Ai ocazia de a intra în contact cu multă lume astăzi. Treci prin spații aglomerate, poate ieși undeva unde se adună multe cunoștințe sau primești zeci de telefoane. Te bucuri de momentele plăcute petrecute cu ei și îi faci și pe ceilalți să se simtă bine.
RAC. Rolul tău e unul important în sarcinile de serviciu pentru că atunci când părerile încep să se bată cap în cap tu știi să le oferi soluția optimă. Ești mai organizat, ai o experiență vastă, ai mintea clară și știi întotdeauna mai bine decât ceilalți ce este de făcut. L
EU. Ți se oferă șansa unui nou început și, ca orice noutate, și aceasta îți trezește interesul și pornești la drum cu mult elan. Dacă îți păstrezi entuziasmul până la capăt și nu renunți la buna dispoziție de la început, totul va evolua bine și reușita este asigurată.
FECIOARĂ. Ți se face dor de locuri îndepărtate unde ai trăit clipe minunate, de peisajele feerice care trăiesc în amintirile tale ca un vis frumos. De mult aștepți momentul să poți călători undeva, iar dacă vremea va permite în weekend vei ajunge acolo.
BALANȚĂ. Fii calm și arată indulgență față de cei mai tineri ca tine, pentru că și tu ai fost cândva așa cum sunt ei acum. Amintește-ți de fiecare dată ce rebel erai tu la vârsta lor și trece cu vederea ieșirile care seamănă foarte mult cu ale tale din acele vremuri.
SCORPION. Te cam îndoiești de legalitatea unor acțiuni în care ești implicat și ai senzația că cineva umblă cu cioara vopsită sau cel puțin greșește. Nu e cazul să te îngrijorezi, totul se face corect, doar ritmul prea alert al lucrurilor te determină să fii suspicios.
SĂGETĂTOR. Iubirea este planul care îți poate oferi cele mai plăcute clipe astăzi. În compania celui drag te vei simți de-a dreptul fericit, alintat și copleșit de gesturi de tandrețe, dar nu uita că dragostea adevărată este un schimb permanent și reciproc de emoții.
CAPRICORN. Toate parcă stau pe loc astăzi, nimic nu înaintează și ai tendința de a afirma că lucrurile merg prost. Poate că sunt multe lucruri care nu înaintează așa cum ai fi vrut tu, dar decât să-ți strici ziua cu fleacuri mai bine bucură-te și profită de acest moment de răgaz.
VĂRSĂTOR. Te simți bine în compania unei persoane vesele și tonice, care are un efect pozitiv asupra ființei tale. Îți dă curaj să țintești spre țeluri înalte, te susține să visezi până departe și te poți baza oricând pe ajutorul ei, orice acțiune îndrăzneață ai demara.
PEȘTI. Comunicarea cu lumea îți poate aduce mari satisfacții astăzi și te face să-ți recapeți încrederea în propria ta persoană. Cei din jur te admiră, te afli în centrul atenției, ți se fac complimente, întocmai ca mai demult, iar asta te umple cu energie și vitalitate.